De anglsaxische oda oidenglische Sproch (anglsaxisch: Englisc) is a Vorstufn vo da englischn Sproch, wo entstondn is, wia de Angln, Saxn und Jitn si ob ca. 450 z England ogsiedld hom. Anglsaxisch is bis in de Mittn vum 12. Joarhundat gschriem und gredd worn. Fia Sprecha vum heitign Englisch is de Sproch nimma vastendli. Es is a westgermanische Sproch, wo eng mitm Friesischn vawondt is.